Kommissionens forordning (EF) nr. 970/2003

af 5. juni 2003

om ændring af forordning (EF) nr. 788/2003 for så vidt angår importkontingenter for hvedemel og mel af blandsæd af hvede og rug samt for malt

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 2003/299/EF af 14. april 2003 om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side for at tage hensyn til resultatet af parternes forhandlinger om yderligere gensidige indrømmelser på landbrugsområdet(1), særlig artikel 3, stk. 2, og

ud fra følgende betragtninger:

(1) Ifølge afgørelse 2003/299/EF, som anvendes fra den 1. maj 2003, har EF forpligtet sig til for hvert produktionsår at oprette importtoldkontingenter med nedsat told eller toldfritagelse for 16875 t hvedemel og mel af blandsæd af hvede og rug (løbenummer 09.4618) og 18125 t malt, ikke brændt, undtagen af hvede (løbenummer 09.4619), med oprindelse i Den Slovakiske Republik.

(2) Disse importkontingenter bør indtil den 30. juni 2003 forvaltes efter Kommissionens forordning (EF) nr. 788/2003 af 8. maj 2003 om gennemførelsesbestemmelser til Rådets afgørelse 2003/299/EF for så vidt angår indrømmelser i form af EF-toldkontingenter for visse kornprodukter med oprindelse i Den Slovakiske Republik og om ændring af forordning (EF) nr. 2809/2000(2).

(3) For at forenkle bestemmelserne bør Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(3), senest ændret ved forordning (EF) nr. 444/2002(4), anvendes for disse kontingenter fra den 1. juli 2003, som er datoen for det nye produktionsårs begyndelse.

(4) Henvisningen til KN-koden for majs i artikel 1, bilag I og II i forordning (EF) nr. 788/2003 svarer ikke til henvisningen i afgørelse 2003/299/EF. Denne fejl bør derfor rettes.

(5) De anvendelsesperioder for kontingenterne, der er nævnt i bilag I til forordning (EF) nr. 788/2003, stemmer ikke overens med de perioder, der er fastsat i afgørelse 2003/299/EF. Bilaget bør derfor ændres.

(6) Forordning (EF) nr. 788/2003 bør derfor ændres tilsvarende.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 788/2003 foretages følgende ændringer:

1) I artikel 1 foretages følgende ændringer:

a) I stk. 2 ændres "KN-kode 1005 " til "KN-kode 1005 10 90 og 1005 90 00 ".

b) Følgende indsættes som stk. 2a og 2b:

"2a. Ved import af hvedemel og mel af blandsæd af hvede og rug, der henhører under KN-kode 1101 00, jf. bilag I, har oprindelse i Den Slovakiske Republik og er omfattet af en nedsættelse til 20 % af mestbegunstigelsestolden (MFN) ved import (toldkontingent med løbenummer 09.4618) i overensstemmelse med afgørelse 2003/299/EF, skal der fremlægges en importlicens udstedt i overensstemmelse med denne forordning.

2b. Ved import af malt, ikke brændt, undtagen af hvede, der henhører under KN-kode 1107 10 99, jf. bilag I, har oprindelse i Den Slovakiske Republik og er fuldstændig fritaget for importtold (toldkontingent med løbenummer 09.4619) i overensstemmelse med afgørelse 2003/299/EF, skal der fremlægges en importlicens udstedt i overensstemmelse med denne forordning."

c) Stk. 3, indledningen, affattes således:

"De i stk. 1 til 2b omhandlede produkter overgår til fri omsætning ved fremlæggelse af et af følgende dokumenter:"

2) Følgende indsættes som artikel 1a:

"Artikel 1a

Fra den 1. juli 2003 forvaltes importen af hvedemel og mel af blandsæd af hvede og rug samt malt, ikke brændt, undtagen af hvede, med oprindelse i Den Slovakiske Republik, jf. bilag I, af Kommissionen efter artikel 308a, 308b and 308c i Kommissionens forordning (EØF) nr. 2454/93(5). Fra den dato er disse importkontingenters løbenummer henholdsvis 09.5833 og 09.5834."

3) I artikel 3, stk. 2, indsættes følgende punktum:"Importlicenser udstedt i juni 2003 for produkter importeret inden for de kontingenter, der er nævnt i artikel 1, stk. 2a og 2b, gælder dog kun til den 30. juni 2003."

4) Bilag I affattes som angivet i bilag I til nærværende forordning.

5) Bilag II affattes som angivet i bilag II til nærværende forordning.

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. maj 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 2003.

På Kommissionens vegne

Franz Fischler

Medlem af Kommissionen

(1) EUT L 107 af 30.4.2003, s. 36.

(2) EUT L 115 af 9.5.2003, s. 25.

(3) EFT L 253 af 11.10.1993, s. 1.

(4) EFT L 68 af 12.3.2002, s. 11.

(5) EFT L 253 af 11.10.1993, s. 1.

BILAG I

"BILAG I

Liste over de produkter med oprindelse i Den Slovakiske Republik, der er nævnt i artikel 1, stk. 1 til 2b, og i artikel 1a

>TABELPOSITION>"

BILAG II

"BILAG II

Model til meddelelse omhandlet i artikel 2, stk. 2

Importkontingenter for hvede, majs, hvedemel og malt fra Den Slovakiske Republik, der blev åbnet ved afgørelse 2003/299/EF

>TABELPOSITION>"